CELEX: 32008R1139
Language: et
Date: 2008-11-10 00:00:00
Title: Nõukogu määrus (EÜ) nr 1139/2008, 10. november 2008 , millega määratakse 2009. aastaks kindlaks teatavate Musta mere kalavarude suhtes kohaldatavad püügivõimalused ning nendega seotud tingimused

19.11.2008   
            
            
               ET
            
            
               Euroopa Liidu Teataja
            
            
               L 308/3
            
         
      NÕUKOGU MÄÄRUS (EÜ) nr 1139/2008,
   10. november 2008,
   millega määratakse 2009. aastaks kindlaks teatavate Musta mere kalavarude suhtes kohaldatavad püügivõimalused ning nendega seotud tingimused
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artiklit 20,
   võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (2) eriti selle artiklit 2,
   võttes arvesse komisjoni ettepanekut,
   ning arvestades järgmist:
   
               (1)
            
            
               Määruse (EÜ) nr 2371/2002 artikli 4 kohaselt peab nõukogu vastu võtma meetmed, mis reguleerivad piirkondadele ja kalavarudele juurdepääsu ning säästvat kalandustegevust, võttes arvesse kasutada olevaid teadusnõuandeid ning eriti kalanduse teadus-, tehnika- ja majanduskomitee koostatud aruannet.
            
         
               (2)
            
            
               Nõukogu kehtestab määruse (EÜ) nr 2371/2002 artikli 20 alusel kalapüügivõimalused iga püügiliigi või liikide rühma kohta ning kõnealuste püügivõimaluste jaotuse liikmesriikide vahel.
            
         
               (3)
            
            
               Selleks, et tagada püügivõimaluste tõhus haldamine, tuleks kehtestada kalapüügi eritingimused.
            
         
               (4)
            
            
               Määruse (EÜ) nr 2371/2002 artiklis 3 on sätestatud kalapüügivõimaluste jaotamisega seotud olulised mõisted.
            
         
               (5)
            
            
               Määruse (EÜ) nr 847/96 artikli 2 kohaselt tuleks kindlaks määrata, millistele kalavarudele kehtivad nimetatud määruses sätestatud mitmesugused meetmed.
            
         
               (6)
            
            
               Kalavarude kaitse parandamiseks tuleks 2009. aastal rakendada kalapüügi suhtes teatavaid täiendavaid tehnilisi tingimusi.
            
         
               (7)
            
            
               Kilu lubatud kogupüügi (TAC) vähendamine ei mõjuta selle kalavaru edasist suurust, mis peaks võtma arvesse teiste Musta mere äärsete riikide kalastustegevust.
            
         
               (8)
            
            
               Kalapüügivõimalusi tuleks kasutada kooskõlas asjaomaste ühenduse õigusaktidega, eelkõige nõukogu 12. oktoobri 1993. aasta määrusega (EMÜ) nr 2847/93 (millega luuakse ühise kalanduspoliitika suhtes rakendatav kontrollisüsteem) (3) ning nõukogu 30. märtsi 1998. aasta määrusega (EÜ) nr 850/98 (kalavarude kaitsest noorte mereorganismide kaitseks võetud tehniliste meetmete kaudu). (4)
               
            
         
               (9)
            
            
               Võttes arvesse, et ühes liikmesriigis kasutati enne käesoleva määruse jõustumist hariliku kammelja püüdmiseks tavaliselt võrke võrgusilma suurusega alla 400 mm ning et võimaldada käesoleva määrusega kehtestatud tehniliste meetmetega kohanemist, tuleks lubada nimetatud liikmesriigil kasutada hariliku kammelja püügil võrke, mille silma suurus on vähemalt 360 mm.
            
         
               (10)
            
            
               Käesoleva määruse nõuetekohase rakendamise ja kontrollide tõhususe tagamiseks tuleks kalavõrkude silmasuurust mõõta vastavalt komisjoni 10. juuni 2008. aasta määrusele (EÜ) nr 517/2008, millega kehtestatakse nõukogu määruse (EÜ) nr 850/98 üksikasjalikud rakenduseeskirjad kalavõrkude silmasuuruse ja võrguniidi jämeduse kindlaksmääramiseks. (5)
               
            
         
               (11)
            
            
               Küsimuse kiireloomulisuse tõttu on hädavajalik teha erand kuue nädala pikkuse aja suhtes, millele viidatakse Euroopa Liidu lepingu ning Euroopa ühenduste asutamislepingute juurde kuuluva protokolli (riikide parlamentide funktsiooni kohta Euroopa Liidus) I jao punktis 3,
            
         ON VASTU VÕTNUD KÄESOLEVA MÄÄRUSE:
   I   PEATÜKK
   SISU, REGULEERIMISALA JA MÕISTED
   Artikkel 1
   Sisu
   Käesoleva määrusega määratakse 2009. aastaks kindlaks teatavate Musta mere kalavarude suhtes kohaldatavad püügivõimalused ning tingimused nende võimaluste kasutamiseks.
   Artikkel 2
   Reguleerimisala
   1.   Käesolevat määrust kohaldatakse ühenduse kalalaevade (edaspidi „ühenduse laevad”) suhtes, mis püüavad kala Mustal merel.
   2.   Erandina lõikest 1 ei kohaldata käesolevat määrust kalapüügi suhtes, mis toimub üksnes teadusuuringute otstarbel asjaomase liikmesriigi loal ja järelevalve all ning millest on eelnevalt teavitatud komisjoni ja liikmesriiki, kelle vetes uuringud toimuvad.
   Artikkel 3
   Mõisted
   Lisaks määruse (EÜ) nr 2371/2002 artiklis 3 sätestatud mõistetele kasutatakse käesolevas määruses järgmisi mõisteid:
   
               a)
            
            
               „GFCM” – Vahemere üldine kalanduskomisjon;
            
         
               b)
            
            
               „Must meri” – GFCMi geograafiline allpiirkond vastavalt resolutsioonile GFCM/31/2007/2;
            
         
               c)
            
            
               „lubatud kogupüük (TAC)” – igast kalavarust aastas püüda lubatav kogus;
            
         
               d)
            
            
               „kvoot” – ühendusele, liikmesriigile või kolmandale riigile eraldatud osa lubatud kogupüügist.
            
         II   PEATÜKK
   KALAPÜÜGIVÕIMALUSED JA NENDEGA SEOTUD TINGIMUSED
   Artikkel 4
   Püügi piirnormid ja nende jaotus
   Püügi piirnormid ja nende jaotus liikmesriikide vahel ning määruse (EÜ) nr 847/96 artikli 2 kohaselt kohaldatavad lisatingimused on sätestatud käesoleva määruse I lisas.
   Artikkel 5
   Jaotamist käsitlevad erisätted
   I lisas sätestatud püügi piirnormid jaotatakse liikmesriikide vahel nii, et see ei piira:
   
               1.
            
            
               määruse (EÜ) nr 2371/2002 artikli 20 lõike 5 kohast kalapüügivõimaluste vahetamist;
            
         
               2.
            
            
               määruse (EMÜ) nr 2847/93 artikli 21 lõike 4, artikli 23 lõike 1 ja artikli 32 lõike 2 ning määruse (EÜ) nr 2371/2002 artikli 23 lõike 4 teise lõigu kohaseid ümberjaotamisi;
            
         
               3.
            
            
               määruse (EÜ) nr 847/96 artikli 3 kohaselt lubatud lisakoguste lossimist;
            
         
               4.
            
            
               määruse (EÜ) nr 847/96 artikli 5 ja määruse (EÜ) nr 2371/2002 artikli 23 lõike 4 esimese lõigu kohaseid mahaarvamisi.
            
         Artikkel 6
   Kalasaagi ja kaaspüügiga seotud tingimused
   1.   Neist liikidest kalu, millele on kehtestatud püügi piirnormid, tohib pardal hoida või lossida ainult juhul, kui saagi on püüdnud sellise liikmesriigi laevad, millel on kvoot, ning kõnealune kvoot ei ole ammendatud.
   2.   Kõik lossitud kogused arvestatakse kvoodist või ühenduse osast maha, kui ühenduse osa ei ole kvoodi alusel liikmesriikide vahel ära jaotatud.
   Artikkel 7
   Tehnilised üleminekumeetmed
   Tehnilised üleminekumeetmed on sätestatud II lisas.
   III   PEATÜKK
   LÕPPSÄTTED
   Artikkel 8
   Andmete edastamine
   Kui liikmesriigid edastavad komisjonile määruse (EMÜ) nr 2847/93 artikli 15 lõike 1 kohaselt püütud koguste lossimiste andmeid, kasutavad nad käesoleva määruse I lisas sätestatud kalavarude koode.
   Artikkel 9
   Jõustumine
   Käesolev määrus jõustub Euroopa Liidu Teatajas avaldamise päeval.
   Määrust kohaldatakse alates 1. jaanuarist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. november 2008
      
         
            Nõukogu nimel
         
         
            eesistuja
         
         B. KOUCHNER
         
      
   
   
      (1)  EÜT L 358, 31.12.2002, lk 59.
   
      (2)  EÜT L 115, 9.5.1996, lk 3.
   
      (3)  EÜT L 261, 20.10.1993, lk 1.
   
      (4)  EÜT L 125, 27.4.1998, lk 1.
   
      (5)  ELT L 151, 11.6.2008, lk 5.
   
      I LISA
      Ühenduse kalalaevade püügi piirnormid ja nendega seotud tingimused ühest aastast teise ülekandmisel püügipiirangutega piirkondades liigi ja püügipiirkonna kaupa
      Järgnevates tabelites sätestatakse kalavarude kaupa lubatud kogupüük (TAC) ja kvoodid (eluskaalu tonnides, kui ei ole ette nähtud teisiti), nende jaotus liikmesriikide vahel ning kvootide haldamisega seotud tingimused ühest aastast teise ülekandmisel.
      Igas piirkonnas osutatakse kalavarudele liikide ladinakeelsete nimetuste tähestikulises järjekorras. Käesolevates tabelites kasutatakse erinevate liikide tähistamiseks järgmisi koode:
      
                  Teaduslik nimetus
               
               
                  Kolmetäheline kood
               
               
                  Tavanimetus
               
            
                  
                     Psetta maxima
                  
               
               
                  TUR
               
               
                  Harilik kammeljas
               
            
                  
                     Sprattus sprattus
                  
               
               
                  SPR
               
               
                  Kilu
               
            
         
      
                  
                              Liik
                           
                           
                              :
                           
                           
                              Harilik kammeljas
                              
                                 Psetta maxima
                              
                           
                        
               
                  
                              Püügipiirkond
                           
                           
                              :
                           
                           
                              Must meri
                           
                        
            
                  Bulgaaria
               
               
                  50
               
               
                  
                     Ennetuslik TAC.
                  
                  
                     Kohaldatakse määruse (EÜ) nr 847/96 artiklit 3.
                  
                  
                     Ei kohaldata määruse (EÜ) nr 847/96 artiklit 4.
                  
                  
                     Kohaldatakse määruse (EÜ) nr 847/96 artiklit 5.
                  
               
            
                  Rumeenia
               
               
                  50
               
            
                  EÜ
               
               
                  100 (1)
                  
               
            
                  Lubatud kogupüük
                  (TAC)
               
               
                  Ei kohaldata
               
            
         
      
                  
                              Liik
                           
                           
                              :
                           
                           
                              Kilu
                              
                                 Sprattus sprattus
                              
                           
                        
               
                  
                              Püügipiirkond
                           
                           
                              :
                           
                           
                              Must meri
                           
                        
            
                  EÜ
               
               
                  12 750 (2)
                  
               
               
                  
                     Ennetuslik TAC.
                  
                  
                     Kohaldatakse määruse (EÜ) nr 847/96 artiklit 3.
                  
                  
                     Ei kohaldata määruse (EÜ) nr 847/96 artiklit 4.
                  
                  
                     Kohaldatakse määruse (EÜ) nr 847/96 artiklit 5.
                  
               
            
                  Lubatud kogupüük
                  (TAC)
               
               
                  Ei kohaldata
               
            
         (1)  Esialgne TAC. Lõplik TAC määratakse kindlaks niipea kui võimalik 2009. aasta esimese poolaasta jooksul võttes arvesse uusi teadusnõuandeid.
      
         (2)  Püüda võivad ainult Bulgaaria või Rumeenia lipu all sõitvad laevad.
   
   
      II LISA
      TEHNILISED ÜLEMINEKUMEETMED
      
                  1.
               
               
                  Mustas mere Euroopa Ühenduse vetes on keelatud püüda harilikku kammeljat ajavahemikul 15. aprillist kuni 15. juunini.
               
            
                  2.
               
               
                  Hariliku kammelja püügiks kasutatava põhjapüügivõrgu võrgusilma väikseim lubatud suurus on 400 mm.
                  Liikmesriigis, kus hariliku kammelja püügiks kasutatava põhjapüügivõrgu võrgusilma väikseim lubatud suurus enne käesoleva määruse jõustumist oli alla 400 mm, võib kammeljapüügiks kasutada ka võrke, mille võrgusilma väikseim suurus on 360 mm. Asjaomane liikmesriik peab siiski tagama, et 2009. aasta lõpuks ei kasutaks hariliku kammelja püügil väiksema kui 400 mm silmasuurusega võrke mitte enam kui 40 % kõigist kalalaevadest, kellel on luba püüda harilikku kammeljat.
               
            
                  3.
               
               
                  Võrgusilma suurust mõõdetakse vastavalt komisjoni 10. juuni 2008. aasta määrusele (EÜ) nr 517/2008, millega kehtestatakse muu hulgas olulised üksikasjalikud eeskirjad kalavõrkude silmasuuruse kindlaksmääramiseks.
               
            
                  4.
               
               
                  Lossitava kala alammõõt on hariliku kammelja puhul vähemalt 45 cm üldpikkusena, mõõdetuna vastavalt määruse (EÜ) nr 850/98 artiklile 18.